SISTE: Hele saken mot Eirik Jensen må opp på nytt. Jensen anker opphevelsen til Høyesterett.

En time og 18 minutter etter at juryen hadde frikjent Jensen for narkotikainnførsler, men kjent ham skyldig i korrupsjon, satte de tre fagdommerne kjennelsen til side.

– Lagmannsretten finner det utvilsomt at tiltalte er skyldig etter tiltalen post 1, og beslutter enstemmig at saken skal behandles på ny med andre dommere, sa dommer Kristel Heyerdahl.

Det kunne høres rop i salen fra skuffede tilhørere, og rettsbetjenten måtte be folk roe seg.

– Man skal tydeligvis ikke dømmes av sine likemenn lenger. For å si det på enkelt norsk, synes jeg det er å spytte på juryen, sier Eirik Jensen på vei ut av rettssalen.

– SPYTTER PÅ JURYEN: Slik reagerte Eirik Jensen etter at dommerne satte juryens kjennelse til side. Du trenger javascript for å se video. – SPYTTER PÅ JURYEN: Slik reagerte Eirik Jensen etter at dommerne satte juryens kjennelse til side.

Ny runde også for Cappelen

Forsvarer John Cristian Elden mener dette er en uverdig avslutning av juryordningen i norske domstoler. Han opplyser at Eirik Jensen anker beslutningen om å sette juryens kjennelse til side til Høyesterett.

– Juryen har brukt lang tid, og hatt en samvittighetsfull drøftelse. De har gjort jobben sin, så sier dommeren: Sorry. Det undergraver juryen, sier Elden.

En ny lagmannsrett med to fagdommere og fem lekdommere (vanlige folk) skal avgjøre saken når den kommer opp på nytt.

Lagmannsretten har også bestemt at straffeutmålingen for Cappelen må behandles på nytt med nye dommere.

Presthus om juryen: – Ikke logisk

– Det har vært en innholdsrik dag. Fra Spesialenhetens side er vi tilfreds med at fagdommerne fulgte vår argumentasjon, sier Spesialenhetens leder Jan-Egil Presthus.

Han vil ikke kommentere juryens arbeid, men legger til:

– Vår vurdering er at det ikke er noen logisk sammenheng slik juryen håndterte dette. Han er skyldig i korrupsjon, og det reiser spørsmålet om hva som er grunnlaget for korrupsjonen.

Presthus sier de vil legge frem saken på omtrent samme måte i neste runde.

SE SENDINGEN HER: Se hele dagens sending her. Du trenger javascript for å se video. SE SENDINGEN HER: Se hele dagens sending her.

Delt avgjørelse

Klokken 13.03 kom juryen inn i den fullsatte salen, og juryformannen Annstein Garnes leste opp hva juryen har svart etter den seks dager lange rådslagningen.

Juryen kjente Eirik Jensen skyldig i grov korrupsjon, men frikjente ham for medvirkning til narkotikainnførsler.

Grov korrupsjon har en strafferamme på ti år, mens strafferammen for grov narkotikakriminalitet er 21 års fengsel.

I tingretten fulgte dommerne Spesialenhetens påstand, og mente Jensen var skyldig på alle punkter.

Ankesaken til Jensen og Cappelen Ekspandér faktaboks Den pensjonerte politimannen Eirik Jensen ble i tingretten i 2017 dømt til 21 års fengsel for grov korrupsjon og medvirkning til innførsel av 13,9 tonn hasj. Gjermund Cappelen ble dømt til 15 års fengsel for grov korrupsjon og innførsel av 16,7 tonn hasj. Jensen har anket skyldspørsmålet. Cappelen har erkjent skyld, men anket straffutmålingen. Ankesaken startet opp 28. august, og 28. januar kom juryens kjennelse. Juryen fant Jensen skyldig i grov korrupsjon, men frikjente ham for narkotikasmugling. De tre fagdommerne satte enstemmig kjennelsen til side. Jensen anket tilsidesettelsen av juryens kjennelse til Høyesterett, som 22. februar avviste anken. Dermed skal saken opp i en meddomsrett med både fagdommere og lekdommere.

Etter kjennelsen ga Eirik Jensen og samboer Ragna Lise Vikre hverandre en lang klem.

– Vi er fornøyde, tross alt, så lenge det ikke settes til side, sa Vikre til NRK.

Men det var altså nettopp det som skjedde.

Les også: Jurykjennelser settes sjelden til side

Slik kan juryens kjennelse settes til side Ekspandér faktaboks Etter at juryen har svart, trekker fagdommerne seg tilbake for å vurdere avgjørelsen. Dersom juryen svarer nei på skyldspørsmålet, og de tre fagdommerne mener tiltalte «utvilsomt er skyldig», kan de enstemmig beslutte at saken skal behandles på ny for andre dommere. Ny sak settes da som meddomsrett (ikke jury) med to fagdommere og fem lekdommere. Hvis juryen svarer ja på skyldspørsmålet, men fagdommerne finner at det ikke er funnet tilstrekkelig bevis for tiltaltes skyld, kan retten beslutte at kjennelsen settes til side, og at saken må behandles på nytt. Det kreves da ikke enstemmighet blant fagdommerne, men alminnelig flertall (2 av 3 fagdommere).

KLEM: Eirik Jensen får en klem av samboer Ragna Lise Vikre før de forlater rettssalen sammen. Han har akkurat fått vite juryen har funnet ham skyldig i korrupsjon, men frikjent for hasjsmugling. Du trenger javascript for å se video. KLEM: Eirik Jensen får en klem av samboer Ragna Lise Vikre før de forlater rettssalen sammen. Han har akkurat fått vite juryen har funnet ham skyldig i korrupsjon, men frikjent for hasjsmugling.

Dette var spørsmålene juryen svarte på:

Er tiltalte Eirik Jensen skyldig i å ha medvirket til ulovlig innførsel av narkotika?

Juryen: Nei.

Er tiltalte Eirik Jensen skyldig i å ha mottatt en utilbørlig fordel i anledning av stilling?

Juryen: Ja, med flere enn seks stemmer.

Er korrupsjonen å anse som grov?

Juryen: Ja, med flere enn seks stemmer.

Les mer om spørsmålene her

SKUFFET: Eirik Jensens læremester i politiet, John Malden, sier han er «dødsskuffet» over vendingen Jensen-saken har tatt etter at fagdommerne valgte å sette juryens kjennelse til side. Du trenger javascript for å se video. SKUFFET: Eirik Jensens læremester i politiet, John Malden, sier han er «dødsskuffet» over vendingen Jensen-saken har tatt etter at fagdommerne valgte å sette juryens kjennelse til side.

Historisk avgjørelse

Norgeshistoriens siste jury har sittet rekordlenge for å komme fram til en avgjørelse.

Juryen var samlet i 37,5 timer fordelt over seks dager. De startet rådslagningen onsdag klokken 13, rett etter dommerens rettsbelæring.

En time før kjennelsen, var det allerede kø utenfor rettssal 250. Der sto også Nokas-dømte Erling Havnå. Hans forlovede Ingrid Hagen har fulgt store deler av ankesaken.

– Jeg er her for å støtte en venn. Vi ble kjent etter tingrettssaken. Håper han blir frikjent, sa Havnå.

DETTE ER JURYEN: De ti personene i juryen har nå kommet til en avgjørelse.

– En av dem snakker usant

Dommerens rettsbelæring var det siste som skjedde i retten før juryen trådte sammen.

– I denne saken vet vi at enten Cappelen eller Jensen forklarer seg usant om det som er kjernen i saken, nemlig om Eirik Jensen har bidratt til narkotikainnførsel eller ikke, sa dommer Kristel Heyerdahl.

I den tre og en halv time lange rettsbelæringen viste hun blant annet til de mange SMS-ene i saken.

Les alt om Jensen-saken her